## Odluka o kriterijima i mjerilima za utvrđivanje visine naknade za korištenje cestovnog zemljišta i visine naknade od obavljanja pratećih djelatnosti na javnim cestama

### NN 45/1995 (5.7.1995.), Odluka o kriterijima i mjerilima za utvrđivanje visine naknade za korištenje cestovnog zemljišta i visine naknade od obavljanja pratećih djelatnosti na javnim cestama

# HRVATSKE CESTE

Na temelju članka 22. stavak 1. Statuta Poduzeća "Hrvatske ceste"
- poduzeće za održavanje, zaštitu, rekonstrukciju i izgradnju cesta u Hrvatskoj
(pročišćeni tekst), te članka 11. stavak 2. i članka 45. stavak 2. Zakona
o cestama ("Narodne novine" broj 56/91 - pročišćeni tekst, 61/91,
109/93 i 52/94) Upravni odbor Poduzeća "Hrvatske ceste" na 10.
sjednici održanoj 5. lipnja 1995. godine donio je

## ODLUKU

### O KRITERIJIMA I MJERILIMA ZA UTVRĐIVANJE VISINE NAKNADE ZA KORIŠTENJE CESTOVNOG ZEMLJIŠTA I VISINE NAKNADE OD OBAVLJANJA PRATEĆIH DJELATNOSTI NA JAVNIM CESTAMA

I

Ovom odlukom utvrđuju se kriteriji i mjerila za utvrđivanje visine naknade
za korištenje cestovnog zemljišta i visine naknade od obavljanja pratećih
djelatnosti na javnim cestama.

II.

Obveznici plaćanja naknade za korištenje cestovnog zemljišta i naknadc
od obavljanja pratećih djelatnosti su pravne i fizičke osobe (u daljnjem
tekstu: korisnici), koji koriste cestovno zemljište, koje se u zemljišnim
knjigama vodi na Poduzeće "Hrvatske ceste" za obavljanje pratećih
uslužnih djelatnosti (ugostiteljstvo, trgovina, servisi i dr.) ili koriste
prilaz na javnu cestu u svezi s obavljanjem pratećih uslužnih djelatnosti
(komereijalno korištenje cestovnog zemljišta).

III.

Korisnici koji koriste cestovno zemljište, koje se u zemljišnim knjigama
vodi na Poduzeće "Hrvatske ceste" za ostale namjene (pekomercijalno
korištenje) obveznici su plaćanja samo naknade za korištenje cestovnog
zemljišta.

A. KOMERCIJALNO KORIŠTENJE CESTOVNOG ZEMLJIŠTA

IV.

Visina rraknade za korisnike iz točke II. ove odluke, koji obavljaju
prateće uslužne djelatnosti u trajnim objektima (građevine iz čl. 2. stavak
2. Zakona o građenju - "Narodne novine" br. 77/92, 82/92, 26/93
i 33/95) ili koriste prilaz na javnu cestu u svezi s obavljanjem djelatnosti
utvrđuje se u postotnom iznosu na osnovicu poreza na promet za obavljene
prateće uslužne djelatnosti.

lzuzetno iz odredbe stavka I. ove točke, visina naknade za korisnike
koji obavljaju djelatnost prodaje nafte i naftnih prerađevina utvrđuje
se u postotnom iznosu na maloprodajnu cijenu nafte i naftnih prerađevina
za prodane količine.

V.

Nankada iz točke IV, stavak 1. ove odluke utvrđuje se u mjesečnom iznosu
od:

|  |  |  |  |
| --- | --- | --- | --- |
|  | NAKNADE | | |
| KATEGORIJA CESTE | za korištenje cestovnog  zemljišta | od obavljanja pratećih  djelatnosti | korištenje prilaza na  javnu cestu |
| AUTOCESTE | 2,00% | 3,00% | 1,00% |
| MAGISTRALNI | l,60% | 2,40% | 0,80% |
| REGIONALNE | 1,20% | 1,80% | 0,60% |
| LOKALNE | 0,80% | 1,20% | 0,40% |

Naknada iz točke IV, stavak 2. utvrduje se u mjesečnom iz nosu od:

|  |  |  |  |
| --- | --- | --- | --- |
|  | NAKNADE | | |
| KATEGORIJA CESTE | za korištenje   cestovnog   zemljišta | od obavljanja   pratećih   djelatnosti | korištenje   prilaza na   javnu cestu |
| AUTOCESTE | 0,22% | 0,30% | 0,10% |
| MAGISTRALNI | 0,16% | 0,24% | 0,08% |
| REGIONALNE | 0,12% | 0,18% | 0,06% |
| LOKALNE | 0,08% | 0,12% | 0,04% |

VI.

Visina naknade iz točke lI. odluke za korisnike koji obavIjaju prateće
uslužne djelatnosti u privremenim objektima (jednostavne građevine iz čl.
33. stavak 2. Zakona o građenju) ili koriste prilaz na javnu cestu u svezi
s obavljanjem djelatnosti utvrđuje se u paušalnom mjesečnom iznosu u kn
po m2 korištenog cestovnog zemljišta za pretežnu djelatnost:

|  |  |  |  |  |
| --- | --- | --- | --- | --- |
|  | NAKNADE za korištenje cestovnog zemljišta   i od obavljanja pratećih djelatnosti | | | |
| KATEGORIJA CESTE | ugostiteljstvo | trgovina | trafika | prilaz |
| AUTOCESTE | 110,00 kn | 90,09 kn | 55,00 kn | 20,00 kn |
| MAGISTRALNI | 90,00 kn | 65,00 kn | 35,00 kn | 15,00 kn |
| REGIONALNE | 70,00 kn | 45,00 kn | 30,00 kn | 10,00 kn |
| LOKALNE | 55,00 kn | 20,00 kn | 15,00 kn | 4,00 kn |

B. NEKOMERCIJALNO KORIŠTENJE CESTOVNOG ZEMLJIŠTA

VII.

Naknada iz točke III. odluke (nekomercijalno korištenje cestovnog zemljišta
za izgradnju stambenih objekata, parkirališnih i prometnih površina za
vlastite potrebe i sl.) utvrđuje se u paušalnom iznosu u kn po m2; u iznosu
od 2,00 kn/m2 mjesečno za sve kategorije cesta.

VIII.

Naknade iz točke V, VI. i VII. ove odluke, korisnik obračunava i uplaćuje
mjesečno na žiro-račun Poduzeća "Hrvatske ceste", do 15. dana
u mjesecu za protekli mjesec.

Ako korisnik ne plati naknadu u roku iz prethodnog stavka Poduzeće "Hrvatske
ceste" raskinut će ugovor.

Kontrolu naplate obavlja Poduzeće "Hrvatske ceste".

IX.

Naknade utvrđene u točki V, VI. i VII. ove odluke utvrđuju se kod raspisivanja
natječaja, kao isklične veličine.

X.

Način organiziranja i provođenja postupka za ustupanje cestovnog zemljišta
na korištenje je:

1. natječaj - za slobodne projektirane lokacije utvrđene po Poduzeću
"Hrvatske ceste" i sve ostale lokacije za koje Poduzeće "Hrvatske
ceste" utvrdi potrebu raspisivanja natječaja,

2. direktna pogodba - za objekte u funkciji i za ustupanje cestovnog
zemljišta za izgradnju novih objekata za koje Poduzeće "Hrvatske ceste"
utvrdi da nema potrebe za raspisivanje natječaja, te u svim ostalim slučajevima
na koje se ne odnosi stavak 1. ove točke.

XI.

Međusobni odnosi Poduzeća "Hrvatske ceste" i korisnika uređuju
se ugovorom.

XII.

Stupanjem na snagu ove odluke, prestaje važiti Odluka o kriterijima
i mjerilima za utvrđivanje visine naknade za korištenje cestovnog zemljišta
u Republici Hrvatskoj ("Narodne novine" broj 83/92) od 2. prosinca
1992. godine.

XIII.

Ova odluka stupa na snagu idućeg dana po objavi u "Narodnim novinama".

Broj: 345-01-5232/1995.

Zagreb, 5. lipnja 1995.

Zamjenik predsjednika Upravnog odbora

**mr. Zvonko Miljak**, v. r.

Odluka, NN 45/1995-890
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)